渔家傲(春归)
韶华又在东君手,娇云映日融晴昼。
风迷池塘碧波透。春归后。须臾绿遍城中柳。
芳草如锦花如绣。曲阑枝头群雀逗。
绿茵风动香迎袖。莫回首。天工新裁总胜旧。
卜算子(初春)
点点柳芽新,袅袅初草醒。乍寒乍暖花容迟,料峭风不定。
故鸟栖新枝,年年诉春景。晚来雨意天迷瞑,月侵春庭冷。
临江仙(清明)
谁送满城憔悴,薄寒又近清明。数点雨声傍窗听。
湿尽归春路,滴碎愁满庭。
残寒几回来去,冷暖多少心情。一程风雪一程晴。
事如流云远,梦随芳草生。
渔家傲(早春)
积雪初消春丛浅。新雨欲来风满院。梦里又将芳信盼。东风转。啼莺初草竞相见。
睡起晨慵迷困眼。忙中得闲心绪懒。拟将情意凭诗遣。思无限。旧怀旧梦随风远。
西江月(新年)
旧岁枉成风絮,新雪又压庭柯。春去春来疾如梭,百味世态尝过。
年光可耐流转,枕梦那堪消磨,尘路艰远莫蹉跎,虚名微利看破。
花灯如昼又良宵。笙歌飘摇,人市喧嚣。万枝银花竞芳娇。才过春桥,又到云腰。
夜深渐寒兴渐消。过罢今宵,莫问明朝。醒时翻觉旧夕遥。晓梦易抛,尘景难逃。
临江仙(春雪小感)
冻枝因风舞起,飞雪又遣春寒。枕书读倦小窗眠。歌尽玲珑月,梦回彩云天。
执笔新词又写,磨来字句重填。吟风听雨度流年。莫问缘归处,不辞行路难。
临江仙(贺大舅生日)
流转春秋梦一场,冷暖都在觥觞。辛甘酸苦味皆尝。点滴风尘改,荏苒鬓微霜。
羁旅沉浮尽风浪,书海读过千章。邀山伴月云水扬。登高吟自在,垂钓醉酒香。